
บันทึกรายงานการประชุมสภาองค์การบริหารส่วนตำบลกะหรอ
สมัยสามัญ  สมัยแรก   ประจำปี พ.ศ.  2567
วันพฤหัสบดี  ที่  22 กุมภาพันธ์  2567  เวลา 13.30 น.
ณ  ห้องประชุมสภาองค์การบริหารส่วนตำบลกะหรอ
.............................................................

ผู้มาประชุม
	     เลขที่
	         ชื่อ - สกุล
	       ตำแหน่ง
	       ลายมือชื่อ

	1
	นายเสรี  บุญยเกียรติ
	ประธานสภา อบต.กะหรอ
	เสรี  บุญยเกียรติ

	2
	นายสมนึก  หยูทองคำ
	สมาชิกสภาฯ หมู่ที่ 3
	สมนึก  หยูทองคำ

	3
	นายเอนก  จันทรชิต
	สมาชิกสภาฯ หมู่ที่ 4
	เอนก  จันทรชิต

	4
	นายสุจินต์  จุลรัตน์
	สมาชิกสภาฯ หมู่ที่ 5
	สุจินต์  จุลรัตน์

	5
	นางสมศรี  แซ่ลิ่ม
	สมาชิกสภาฯ หมู่ที่ 6
	สมศรี  แซ่ลิ่ม

	6
	นางโสภิตา  สินรัตน์
	สมาชิกสภาฯ หมู่ที่ 7
	โสภิตา  สินรัตน์

	7
	นางวัชรีวรรณ  ช้างนิล
	สมาชิกสภาฯ หมู่ที่ 9
	วัชรีวรรณ ช้างนิล

	8
	นางวรรณา  คงแคล้วภัย
	เลขานุการสภาอบต.กะหรอ
	วรรณา  คงแคล้วภัย


ผู้เข้าร่วมประชุม
	เลขที่
	ชื่อ - สกุล
	ตำแหน่ง
	ลายมือชื่อ

	1
	นายสุมล  ชัยณรงค์ 
	นายก อบต.กะหรอ
	สุมล  ชัยณรงค์

	2
	นายสมพงค์  สามารถ
	รองนายก อบต.กะหรอ
	สมพงค์  สามารถ

	3
	นายเกษม  สุวรรณพะโยม
	รองนายก อบต.กะหรอ
	เกษม  สุวรรณพะโยม

	4
	นายไพศาล  สมจิตร
	เลขานุการนายก อบต.กะหรอ
	ไพศาล  สมจิตร


ผู้ขาดประชุม
1  นางสุชาดา  ทองคงแก้ว รองประธานสภา อบต.กะหรอ
เริ่มประชุมเวลา     13.30  น.
เรื่องก่อนระเบียบวาระการประชุม
	นางวรรณา  คงแคล้วภัย
 เลขานุการสภา อบต. กะหรอ

	เรียนท่านประธานสภาองค์การบริหารส่วนตำบลกะหรอ  ท่านนายกองค์การบริหารส่วนตำบลกะหรอ   คณะผู้บริหาร  สมาชิกสภาองค์การบริหารส่วนตำบลกะหรอ  และผู้เข้าร่วมประชุมทุกท่าน  สำหรับวันนี้เป็นการประชุมสภา  สมัยสามัญ   สมัยแรก   ประจำปี พ.ศ. 2567    ขณะนี้มีสมาชิกสภาองค์การบริหารส่วนตำบลกะหรอ   มาลงชื่อจำนวน  8  ท่าน  ถือว่าครบองค์ประชุม  ขอเรียนเชิญท่านนายกองค์การบริหารส่วนตำบลกะหรอ  ได้จุดธูป -  เทียน  บูชาพระรัตนตรัยต่อไป    เชิญค่ะ


	นายเสรี บุยญเกียรติ
    ประธานสภา อบต. กะหรอ

	(จุดธูป  - เทียน  บูชาพระรัตนตรัย)


	นางวรรณา  คงแคล้วภัยเลขานุการสภา อบต. กะหรอ
	เรียน ท่านประธานสภาองค์การบริหารส่วนตำบลกะหรอ  ก่อนการประชุมสภา
องค์การบริหารส่วนตำบลกะหรอ  ดิฉันขออ่านประกาศสภาองค์การบริหาร
ส่วนตำบลกะหรอ เรื่อง เรียกประชุมสภาองค์การบริหารส่วนตำบลกะหรอ สมัยสามัญ สมัยแรก  ประจำปี  ๒๕๖7 ตามที่สภาองค์การบริหารส่วนตำบลกะหรอ ได้กำหนดสมัยประชุมสามัญ  สมัยแรก ประจำปี  พ.ศ. ๒๕๖7  เริ่มตั้งแต่ วันที่ ๑2  กุมภาพันธ์  2567 เป็นต้นไป มีกำหนด ๑๕ วัน  ตามมติที่ประชุมสภาองค์การบริหารส่วนตำบลกะหรอ ในคราวประชุมสภาองค์การบริหารส่วนตำบลกะหรอ  สมัยแรก  เมื่อวันที่ 20 กุมภาพันธ์ 2566 นั้น
     ฉะนั้น อาศัยอำนาจตามความในมาตรา 54 แห่งพระราชบัญญัติสภาองค์การบริหารส่วนตำบล พ.ศ.๒๕๓๗ (แก้ไขเพิ่มเติมถึง ฉบับที่ ๗ พ.ศ. ๒๕๖๒) จึงประกาศเรียกประชุมสภาองค์การบริหารส่วนตำบลกะหรอ สมัยสามัญ สมัยแรก ประจำปี พ.ศ.๒๕๖7  ตั้งแต่วันที่ 12 กุมภาพันธ์  2567  เป็นต้นไป  มีกำหนด ๑๕ วัน  จึงประกาศให้ทราบโดยทั่วกันประกาศ ณ วันที่   6  กุมภาพันธ์  ๒๕๖7  ลงชื่อ นายเสรี  บุญยเกียรติ ประธานสภาองค์การบริหารส่วนตำบลกะหรอ  โอกาสนี้  ขอเรียนเชิญท่านประธานสภาองค์การบริหารตำบลกะหรอได้ดำเนินการประชุมตามระเบียบวาระต่อไป  เชิญค่ะ    


	นายเสรี บุยญเกียรติ
    ประธานสภา อบต. กะหรอ
นายเสรี บุยญเกียรติ
    ประธานสภา อบต. กะหรอ

	ขอสวัสดีครับทุกท่าน  คณะผู้บริหาร  สมาชิกผู้ทรงเกียรติ
ท่านนายก  และ
ผู้เข้าร่วมประชุมทุกท่าน ครับ ตามที่ท่านเลขานุการสภาได้นำเรียน  แจ้งให้ทุกท่านได้รับทราบนะครับ   สำหรับวันนี้เป็นการประชุมสมัยสามัญ  สมัยแรก ประจำปี   2567 ตามที่สภาได้กำหนดไว้นะครับ  ซึ่งมีระเบียบวาระการประชุม ดังนี้
ระเบียบวาระที่  1 เรื่องประธานแจ้งให้ที่ประชุมทราบ
ระเบียบวาระที่  2  เรื่องรับรองรายงานการประชุมสภาองค์การบริหารส่วน                    
                       ตำบลกะหรอ  สมัยสามัญ   สมัยที่ 4 ประจำปี  พ.ศ.  
                       2566  เมื่อวันที่  22 ธันวาคม  2566
ระเบียบวาระที่  3  เรื่องที่เสนอให้ที่ประชุมทราบ
                        -ไม่มี-
ระเบียนวาระที่ 4  เรื่องเสนอให้ที่ประชุมพิจารณา
                        4.1  พิจารณากำหนดสมัยประชุมสมัยสามัญ  ประจำปี  
                        พ.ศ.  2567 และกำหนดสมัยประชุมสมัยสามัญ   สมัย     
                        แรก  ประจำปี พ.ศ. 2568
                        4.2 พิจารณาอนุมัติแก้ไขเปลี่ยนแปลงคำชี้แจง                       
                        งบประมาณรายจ่าย ประจำปีงบประมาณ 2567
(1) แผนงานบริหารงานทั่วไป งานควบคุมภายใน
                        และตรวจสอบภายใน งบลงทุน ค่าครุภัณฑ์ ครุภัณฑ์
                        คอมพิวเตอร์ หรืออิเล็กทรอนิกส์ ค่าจัดซื้อเครื่อง
                        คอมพิวเตอร์สำหรับประมวลผล  และค่าจัดซื้อเครื่อง
                        สำรองไฟฟ้า
(2) แผนงานบริหารงานทั่วไป งานบริหารทั่วไป งบ
                         ลงทุน ค่าครุภัณฑ์ ครุภัณฑ์คอมพิวเตอร์ หรือ
                         อิเล็กทรอนิกส์ ค่าจัดซื้อเครื่องคอมพิวเตอร์สำหรับ
                         ประมวลผล  และค่าจัดซื้อเครื่องสำรองไฟฟ้า

4.3  พิจารณาโอนตั้งจ่ายรายการใหม่ 

 แผนงานบริหารงานทั่วไป งานบริหารงานคลัง                
                        งบลงทุน ค่าครุภัณฑ์ยานพาหนะและขนส่ง ประเภทรถ
                        จักรยานยนต์ ค่าจัดซื้อรถจักรยานยนต์  จำนวน 1 คัน
                        4.4 พิจารณาให้ความเห็นชอบรับอุทิศที่ดิน
ระเบียบวาระที่  4  เรื่องอื่น ๆ
                        5.1 ชี้แจงโครงการซ่อมแซม ปรับปรุงถนนในความ
                        รับผิดชอบขององค์การบริหารส่วนตำบลกะหรอ
                        5.2 ความคืบหน้าโครงการซ่อมแซมไฟฟ้าส่องทาง

	ระเบียบวาระที่  1
	เรื่องที่ประธานแจ้งให้ที่ประชุมทราบ


	นายเสรี บุยญเกียรติ
    ประธานสภา อบต. กะหรอ
ายเสรี บุยญเกียรติ
    ประธานสภา อบต. กะหรอ

	สืบเนื่องจากการประชุมขับเคลื่อนการจัดตั้งธนาคารขยะในวันที่ 19 กุมภาพันธ์ 2567 ที่ผ่านมานะครับ ที่เรามาประชุมกัน ซึ่งสมาชิกไม่ได้รับหนังสือเชิญประชุมเนื่องจากเกิดข้อผิดพลาดขึ้น จึงมีท่านสมาชิกเข้าร่วมประชุมน้อย ผมจึงขอแจ้งให้ท่านสมาชิกได้รับทราบนะครับ ในส่วนที่เรามาประชุมกันในวันที่ 19 กุมภาพันธ์  2567 ผมขอนำเรียนว่าของหมู่ที่ 1 ของบ้านในโคร๊ะรายชื่อของคณะกรรมการของอบต.กะหรอ จัดทำขึ้นจัดส่งไปยังหมู่บ้านแล้ว ซึ่งหมู่ 1 ก็ได้บรรจุรายชื่อไว้เสร็จเรียบร้อยแล้วนะครับ ซึ่งมีรายละเอียดโครงสร้างของคณะกรรมการชุดต่างๆจะมีสมาชิกสภา อบต.ร่วมอยู่ด้วยกับคณะกรรมการหมู่บ้าน ทางท่านสมาชิกที่ไม่ได้เข้าประชุมในวันนั้นคงจะไม่ทราบผมจึงขอเรียนแจ้งให้ท่านสมาชิกได้รับทราบ


	ระเบียบวาระที่ 2
	เรื่องรับรองรายงานการประชุมสมัยสามัญ  สมัยที่  4  ประจำปี  พ.ศ.  2566    เมื่อวันที่   22  ธันวาคม  2566


	นายเสรี บุยญเกียรติ
    ประธานสภา อบต.กะหรอ
	ครับขอให้ท่านสมาชิกได้ตรวจสอบเอกสาร ดูว่ามีส่วนไหนที่ท่านจะแก้ไขหรือเพิ่มเติมข้อมูล เชิญท่านได้ 


	นายสมพงค์  สามารถ
รองนายก อบต.กะหรอ

	กราบเรียนท่านประธานสภาที่เคารพ ท่านสมาชิกผู้ทรงเกียรติ ท่านนายก ท่านเลขา ครับในหน้าที่ 16 ในส่วนของคำพูดของกระผม ผมขอแก้ไขจาก มีงบประมาณที่จะดำเนินการได้อยู่ 10 สาย เป็น 9 สายนะครับ จะได้สอดคล้องกับงบประมาณขององค์การบริหารส่วนตำบลกะหรอที่ได้ดำเนินการไป 9 สายนะครับ ขอบคุณครับ


	นายเสรี บุยญเกียรติประธานสภา อบต.กะหรอ
	ขอบคุณท่านครับ  ท่านอื่นมีอีกไหมครับถ้าไม่มีเพิ่มเติม ผมถือว่ารับรองรายงานการประชุมที่ผ่านมานะครับ

	
	

	มติที่ประชุม
	รับรองรายงานการประชุมสภา  อบต. กะหรอ  สมัยสามัญ  สมัยที่  4 
ประจำปีพ.ศ. 2566  เมื่อวันที่  22  ธันวาคม  2566 ที่ได้แก้ไขเพิ่มเติม


	ระเบียบวาระที่ 3
	เรื่องเสนอให้ที่ประชุมทราบ
-ไม่มี-


	ระเบียบวาระที่ 4
	เรื่องเสนอที่ประชุมให้พิจารณา

	
	4.1.พิจารณากำหนดสมัยประชุมสมัยสามัญ ประจำปี พ.ศ.2567


	นางวรรณา  คงแคล้วภัย
(เลขานุการ
	ตามพระราชบัญญัติสภาตำบลและองค์การบริหารส่วนตำบล  พ.ศ.2537  และที่แก้ไขเพิ่มเติมจนถึง  (ฉบับที่ 7) พ.ศ.2562 มาตร 53  สรุปสาระสำคัญได้ว่า “ในปีหนึ่งให้มีสมัยประชุมสมัยสามัญสองสมัยหรือหลายสมัยแล้วแต่สภาองค์การบริหารส่วนตำบลกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนดสมัยประชุมสามัญสมัยหนึ่ง ๆ ให้มีกำหนดไม่เกิน  15  วัน แต่ถ้าจะขยายเวลาออกไปอีกจะต้องได้รับอนุญาตจากนายอำเภอ”


	นายเสรี บุยญเกียรติ
    ประธานสภา อบต.กะหรอ
	ตามระเบียบการประชุมสภาท้องถิ่น  กฎหมายกำหนดว่าสมัยการประชุมสภาสมัยสามัญกำหนดไว้ว่าไม่ให้เกิน  4 สมัย  แต่ไม่น้อยกว่า 2  สมัย  ขอให้ที่ประชุมนำเสนอว่าการประชุมสมัยสามัญ ประจำปี  พ.ศ. 2567  ว่าให้มีกี่สมัยขอเชิญท่านสมาชิกครับ เชิญครับ


	นางวัชรีวรรณ  ช้างนิล
สมาชิกสภาฯ หมู่ที 9
	เรียนท่านประธานสภา ท่านสมาชิก ท่านนายก ดิฉัน นางวัชรีวรรณ  ช้างนิล  สมาชิก หมู่ที่ 9  ขอเสนอให้สมัยสามัญ มี 4 สมัย ค่ะ


	นายเสรี บุยญเกียรติ
    ประธานสภา อบต.กะหรอ
	ครับมีท่านสมาชิกท่านใดจะเสนอเป็นอย่างอื่นบ้างครับ  ถ้าไม่มีผมจะถือว่าที่ประชุมมีมติให้กำหนดสมัยประชุมสมัยสามัญประจำปี พ.ศ. 2567 เป็น 4 สมัย นะครับ 
ท่านสมาชิกผู้ทรงเกียรติครับ และคณะผู้บริหาร ต่อไปก็จะได้กำหนดห้วงเวลาของแต่ละสมัย ตั้งแต่สมัยสามัญสมัยที่ 2 เพราว่าสมัยแรกเราได้กำหนดไว้แล้วในการประชุมสภาสมัยสามัญสมัยแรกประจำปี พ.ศ.2566  โอกาศนี้เชิญได้ครับ


	นางวัชรีวรรณ  ช้างนิล
สมาชิกสภาอบต.กะหรอ หมู่ที่ 9 
	เรียนท่านประธานสภาที่เคารพ  คณะผู้บริหาร  สมาชิกผู้ทรงเกียรติ และผู้เข้าร่วมประชุม  ดิฉัน ขอเสนอ  สมัยแรก ตามที่ได้มีการกำหนดกันไว้แล้ว คือ เดือนกุมภาพันธ์ เริ่ม  12 กุมภาพันธ์  2567  มีกำหนดระยะเวลา  15  วัน
สมัยที่  2   เดือนพฤษภาคม   เริ่มตั้งแต่วันที่  15 พฤษภาคม   2567
มีกำหนดระยะเวลา  15  วัน

สมัยที่  3  เดือนสิงหาคม  เริ่มตั้งแต่วันที่  10 สิงหาคม  2567  มีกำหนดระยะเวลา  15 วันและ
สมัยที่  4  เดือนธันวาคม  เริ่มตั้งแต่วันที่ 13 ธันวาคม 2567 มีกำหนดระยะเวลา  15  วัน    ขอบคุณค่ะ 


	นายเสรี บุยญเกียรติ
    ประธานสภา อบต.กะหรอ
	ครับ  ทางท่านวัชรีวรรณ  ช้างนิล เป็นผู้เสนอกำหนดสมัยประชุมสามัญสมัยแรกถึงสมัยที่ 4 มาแล้วนะครับ ทางท่านสมาชิกจะเสนอเป็นอย่างอื่น มีหรือไม่ครับ  ไม่ทราบว่ามีสมาชิกท่านใด  จะเสนอเป็นอย่างอื่นอีกหรือไม่ครับ  ถ้าไม่มีแล้วถือว่าท่านสมาชิกเห็นชอบกับการกำหนดสมัยประชุมสมัยสามัญประจำปี พ.ศ.2567 ตามรายละเอียดที่คุณวัชรีวรรณ ได้นำเสนอโดยมีรายละเอียดดังต่อไปนี้ สมัยแรก ตามที่ได้มีการกำหนดกันไว้แล้ว คือ เดือนกุมภาพันธ์ เริ่ม  12 กุมภาพันธ์  2567  มีกำหนดระยะเวลา  15  วัน
สมัยที่  2   เดือนพฤษภาคม   เริ่มตั้งแต่วันที่  15 พฤษภาคม   2567
มีกำหนดระยะเวลา  15  วัน

สมัยที่  3  เดือนสิงหาคม  เริ่มตั้งแต่วันที่  10 สิงหาคม  2567  มีกำหนดระยะเวลา  15 วันและ
สมัยที่  4  เดือนธันวาคม  เริ่มตั้งแต่วันที่ 13 ธันวาคม 2567 มีกำหนดระยะเวลา  15  วัน


	นายเสรี บุยญเกียรติ
    ประธานสภา อบต.กะหรอ
	พิจารณากำหนดสมัยประชุมสมัยสามัญ  สมัยแรก ประจำปี พ.ศ. 2568   
ขอให้ที่ประชุม  ได้กำหนดสมัยประชุมสมัยสามัญ  สมัยแรก ประจำปี พ.ศ. 2568  ได้เลยครับ  เชิญครับ 

	
	

	นางวัชรีวรรณ  ช้างนิล
สมาชิกสภาอบต.กะหรอ หมู่ที่ 9
	เรียนท่านประธานสภา สมาชิกผู้ทรงเกียรติ ดิฉันนางวัชรีวรรณ  ช้างนิล ขอเสนอ สมัยประชุมสมัยสามัญ สมัยแรก ประจำปี พ.ศ. 2568  เป็นเดือนกุมภาพันธ์ เริ่มตั้งแต่วันที่  12  กุมภาพันธ์  มีระยะเวลากำหนด  15  วันค่ะ


	นายเสรี บุยญเกียรติ
    ประธานสภา อบต.กะหรอ
	ไม่ทราบว่าสมาชิกท่านใดจะเสนอ  เป็นอย่างอื่นอีกหรือไม่ครับ  เชิญครับ  เมื่อไม่มี  ผมก็จะขอมติที่ประชุมว่าท่านใดเห็นชอบให้สมัยสามัญ  สมัยแรก  ประจำปี พ.ศ. 2568  เป็นเดือนกุมภาพันธ์  เริ่มตั้งแต่วันที่  12  กุมภาพันธ์เป็นต้นไป  มีระยะเวลากำหนด  15  วัน โปรดยกมือครับ 


	มติที่ประชุม
	เห็นชอบ

 7      เสียง
ไม่เห็นชอบ
  -      เสียง
งดออกเสียง
  1     เสียง


	
	4.2 พิจารณาอนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ 2567
- แผนงานบริหารงานทั่วไป งานควบคุมภายในและตรวจสอบภายใน งบลงทุน ค่าครุภัณฑ์ ครุภัณฑ์คอมพิวเตอร์ หรืออิเล็กทรอนิกส์ ค่าจัดซื้อเครื่องคอมพิวเตอร์สำหรับประมวลผล  และค่าจัดซื้อเครื่องสำรองไฟฟ้า
- แผนงานบริหารงานทั่วไป งานบริหารทั่วไป งบลงทุน ค่าครุภัณฑ์ ครุภัณฑ์คอมพิวเตอร์ หรืออิเล็กทรอนิกส์ ค่าจัดซื้อเครื่องคอมพิวเตอร์สำหรับประมวลผล  และค่าจัดซื้อเครื่องสำรองไฟฟ้า

 ขอเชิญฝ่ายผู้บริหารได้ชี้แจงรายละเอียดเกี่ยวกับการแก้ไขเปลี่ยนแปลงคำชี้แจงงบประมาณรายจ่าย ประจำปี พ.ศ.2567 เชิญครับ


	นายเสรี บุยญเกียรติ
    ประธานสภา อบต. กะหรอ
นายเสรี บุยญเกียรติ
    ประธานสภา อบต. กะหรอ
นายเสรี บุยญเกียรติ
    ประธานสภา อบต. กะหรอ
นายเสรี บุยญเกียรติ
    ประธานสภา อบต. กะหรอ
นายเสรี บุยญเกียรติ
    ประธานสภา อบต. กะหรอ

	ครับท่านสมาชิกผู้ทรงเกียรติ ตามบันทึกข้อความสำนักปลัด ซึ่งมีรายละเอียด
ดังต่อไปนี้
1. เรื่องเดิม


1.1 ตามบันทึกข้อความ (กองคลัง)  ลงวันที่  6  กุมภาพันธ์  2567  เรื่อง ขออนุมัติโอนตั้งจ่ายรายการใหม่

1.2 ตามบันทึกข้อความ (หน่วยตรวจสอบภายใน) ลงวันที่  31  มกราคม  2567  เรื่อง ขออนุมัติเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2567
2. ข้อเท็จจริง
2.1 สำนักปลัด องค์การบริหารส่วนตำบลกะหรอ   ได้โอนตั้งจ่ายรายการใหม่ ครุภัณฑ์คอมพิวเตอร์หรืออิเล็กทรอนิกส์  ค่าจัดซื้อเครื่องคอมพิวเตอร์สำหรับงานประมวลผล และค่าจัดซื้อเครื่องสำรองไฟฟ้าปรากฏว่ามีการพิมพ์ข้อความผิดพลาดและพิมพ์ข้อความตกหล่น จึงมีความจำเป็นต้องแก้ไขเปลี่ยนแปลงคำชี้แจงงบประมาณรายจ่าย ดังนี้
ข้อความเดิม
ค่าจัดซื้อเครื่องคอมพิวเตอร์ สำหรับงานประมวลผล ตั้งไว้  24,000.-บาท
-  เพื่อจ่ายเป็นค่าจัดซื้อเครื่องคอมพิวเตอร์สำหรับสำนักงาน จอแสดงภาพขนาดไม่น้อยกว่า 19 นิ้ว จำนวน 1 เครื่อง (สำนักปลัด)
-  เป็นไปตามหลักเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ของกระทรวงดิจิทัลเพื่อเศรษฐกิจและสังคม ฉบับเดือนมีนาคม 2566 ข้อ 7 หน้า 4 

-  เป็นไปตามหนังสือสั่งการดังนี้
1) หนังสือกรมส่งเสริมการปกครองท้องถิ่น  ที่ มท 0808.2/ว 1095 ลงวันที่ 28 พฤษภาคม 2564 
2) หนังสือกระทรวงมหาดไทย ที่ มท 0810.3/ว 7467 ลงวันที่ 14 ธันวาคม 2563 
ข้อความใหม่

ค่าจัดซื้อเครื่องคอมพิวเตอร์ สำหรับงานประมวลผล แบบที่ 1* (จอแสดงภาพขนาดไม่น้อยกว่า 19 นิ้ว)  ตั้งไว้  24,000 บาท
-  เพื่อจ่ายเป็นค่าจัดซื้อเครื่องคอมพิวเตอร์สำหรับงานประมวลผล แบบที่ 1*(จอแสดงภาพขนาดไม่น้อยกว่า 19 นิ้ว)  จำนวน 1 เครื่อง (หน่วยตรวจสอบภายใน)
-  เป็นไปตามหลักเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ของกระทรวงดิจิทัลเพื่อเศรษฐกิจและสังคม ฉบับเดือนมีนาคม 2566 ข้อ 7 หน้า 4  
-  เป็นไปตามหนังสือสั่งการดังนี้
1) หนังสือกรมส่งเสริมการปกครองท้องถิ่น  ที่ มท 0808.2/ว 1095 ลงวันที่ 28 พฤษภาคม 2564 
2) หนังสือกระทรวงมหาดไทย ที่ มท 0810.3/ว 7467 ลงวันที่ 14 ธันวาคม 2563 
ข้อความเดิม
ค่าจัดซื้อเครื่องสำรองไฟฟ้า ตั้งไว้ 2,500 บาท
-  เพื่อจ่ายเป็นค่าจัดซื้อเครื่องสำรองไฟฟ้า ขนาด 1 KVA  จำนวน 1 เครื่อง (สำนักปลัด)
-  เป็นไปตามหลักเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ของกระทรวงดิจิทัลเพื่อเศรษฐกิจและสังคม ฉบับเดือนมีนาคม 2566 ข้อ 62 หน้า 23 
-  เป็นไปตามหนังสือสั่งการดังนี้
1)  หนังสือกรมส่งเสริมการปกครองท้องถิ่น ที่ มท 0808.2/ว 1095 ลงวันที่ 28 พฤษภาคม 2564 
2)  หนังสือกระทรวงมหาดไทย ที่ มท 0810.3/ว 7467 ลงวันที่ 14 ธันวาคม 2563
ข้อความใหม่
ค่าจัดซื้อเครื่องสำรองไฟฟ้า ขนาด 800 VA ตั้งไว้ 2,500 บาท
-  เพื่อจ่ายเป็นค่าจัดซื้อเครื่องสำรองไฟฟ้า ขนาด 800 VA  จำนวน 1 เครื่อง (สำนักปลัด)
-  เป็นไปตามหลักเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ของกระทรวงดิจิทัลเพื่อเศรษฐกิจและสังคม ฉบับเดือนมีนาคม 2566 ข้อ 62 หน้า 23 
-  เป็นไปตามหนังสือสั่งการดังนี้
1)  หนังสือกรมส่งเสริมการปกครองท้องถิ่น ที่ มท 0808.2/ว 1095 ลงวันที่ 28 พฤษภาคม 2564 
2)  หนังสือกระทรวงมหาดไทย ที่ มท 0810.3/ว 7467 ลงวันที่ 14 ธันวาคม 2563
2.2 หน่วยตรวจสอบภายใน องค์การบริหารส่วนตำบลกะหรอ   ได้ตั้งงบประมาณในข้อบัญญัติงบประมาณรายจ่ายประจำปีงบประมาณ พ.ศ.2567  แผนงานบริหารงานทั่วไป  งานควบคุมภายในและการตรวจสอบภายใน  งบลงทุน  ค่าครุภัณฑ์  ประเภทครุภัณฑ์คอมพิวเตอร์หรืออิเล็กทรอนิกส์   ค่าจัดซื้อเครื่องคอมพิวเตอร์สำหรับงานประมวลผล  และค่าจัดซื้อเครื่องสำรองไฟฟ้า ปรากฏว่ามีการพิมพ์ข้อความผิดพลาดและพิมพ์ข้อความตกหล่น จึงมีความจำเป็นต้องแก้ไขเปลี่ยนแปลงคำชี้แจงงบประมาณรายจ่าย ดังนี้
ข้อความเดิม

ค่าจัดซื้อเครื่องคอมพิวเตอร์ สำหรับงานประมวลผล ตั้งไว้  24,000.-บาท
-  เพื่อจ่ายเป็นค่าจัดซื้อเครื่องคอมพิวเตอร์สำหรับสำนักงาน จอแสดงภาพขนาดไม่น้อยกว่า 19 นิ้ว จำนวน 1 เครื่อง (หน่วยตรวจสอบภายใน)
-  เป็นไปตามหลักเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ของกระทรวงดิจิทัลเพื่อเศรษฐกิจและสังคม ฉบับเดือนมีนาคม 2566 ข้อ 7 หน้า 4 

-  เป็นไปตามหนังสือสั่งการดังนี้
1) หนังสือกรมส่งเสริมการปกครองท้องถิ่น  ที่ มท 0808.2/ว 1095 ลงวันที่ 28 พฤษภาคม 2564 
2) หนังสือกระทรวงมหาดไทย ที่ มท 0810.3/ว 7467 ลงวันที่ 14 ธันวาคม 2563 
ข้อความใหม่
ค่าจัดซื้อเครื่องคอมพิวเตอร์ สำหรับงานประมวลผล แบบที่ 1*(จอแสดงภาพขนาดไม่น้อยกว่า 19 นิ้ว)  ตั้งไว้  24,000 บาท
-  เพื่อจ่ายเป็นค่าจัดซื้อเครื่องคอมพิวเตอร์สำหรับงานประมวลผล แบบที่ 1*(จอแสดงภาพขนาดไม่น้อยกว่า 19 นิ้ว)  จำนวน 1 เครื่อง (หน่วยตรวจสอบภายใน)
-  เป็นไปตามหลักเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ของกระทรวงดิจิทัลเพื่อเศรษฐกิจและสังคม ฉบับเดือนมีนาคม 2566 ข้อ 7 หน้า 4  
-  เป็นไปตามหนังสือสั่งการดังนี้
1) หนังสือกรมส่งเสริมการปกครองท้องถิ่น  ที่ มท 0808.2/ว 1095 ลงวันที่ 28 พฤษภาคม 2564 
2) หนังสือกระทรวงมหาดไทย ที่ มท 0810.3/ว 7467 ลงวันที่ 14 ธันวาคม 2563 
ข้อความเดิม
ค่าจัดซื้อเครื่องสำรองไฟฟ้า ตั้งไว้ 2,500 บาท
-  เพื่อจ่ายเป็นค่าจัดซื้อเครื่องสำรองไฟฟ้า ขนาด 1 KVA  จำนวน 1 เครื่อง (หน่วยตรวจสอบภายใน)
-  เป็นไปตามหลักเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ของกระทรวงดิจิทัลเพื่อเศรษฐกิจและสังคม ฉบับเดือนมีนาคม 2566 ข้อ 62 หน้า 23 
-  เป็นไปตามหนังสือสั่งการดังนี้
1)  หนังสือกรมส่งเสริมการปกครองท้องถิ่น ที่ มท 0808.2/ว 1095 ลงวันที่ 28 พฤษภาคม 2564 
2)  หนังสือกระทรวงมหาดไทย ที่ มท 0810.3/ว 7467 ลงวันที่ 14 ธันวาคม 2563
ข้อความใหม่
ค่าจัดซื้อเครื่องสำรองไฟฟ้า ขนาด 800 VA ตั้งไว้ 2,500 บาท
-  เพื่อจ่ายเป็นค่าจัดซื้อเครื่องสำรองไฟฟ้า ขนาด 800 VA  จำนวน 1 เครื่อง (หน่วยตรวจสอบภายใน)
-  เป็นไปตามหลักเกณฑ์ราคากลางและคุณลักษณะพื้นฐานการจัดหาอุปกรณ์และระบบคอมพิวเตอร์ ของกระทรวงดิจิทัลเพื่อเศรษฐกิจและสังคม ฉบับเดือนมีนาคม 2566 ข้อ 62 หน้า 23 
-  เป็นไปตามหนังสือสั่งการดังนี้
1)  หนังสือกรมส่งเสริมการปกครองท้องถิ่น ที่ มท 0808.2/ว 1095 ลงวันที่ 28 พฤษภาคม 2564 
2)  หนังสือกระทรวงมหาดไทย ที่ มท 0810.3/ว 7467 ลงวันที่ 14 ธันวาคม 2563

3. ข้อกฎหมาย
ตามระเบียบกระทรวงมหาดไทย  ว่าด้วยวิธีการงบประมาณขององค์กรปกครองส่วนท้องถิ่น       พ.ศ.2563  ข้อ  29  การแก้ไขเปลี่ยนแปลงคำชี้แจงงบประมาณรายจ่ายในงบลงทุน  ที่ทำให้คุณลักษณะ  ปริมาณ  คุณภาพเปลี่ยน  หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น
เมื่อท่านได้พิจารณาเอกสารแล้วผมจะขอมติแผนงานบริหารงานทั่วไป งานควบคุมภายในและตรวจสอบภายใน งบลงทุน ค่าครุภัณฑ์ ครุภัณฑ์คอมพิวเตอร์ หรืออิเล็กทรอนิกส์ ค่าจัดซื้อเครื่องคอมพิวเตอร์สำหรับประมวลผล  และค่าจัดซื้อเครื่องสำรองไฟฟ้า สมาชิกท่านใดอนุมัติแก้ไขเปลี่ยนแปลงคำชี้แจงงบประมาณ โปรดยกมือขึ้นครับ ขอบคุณครับ

	แผนงานบริหารงานทั่วไป งานบริหารทั่วไป งบลงทุน ค่าครุภัณฑ์ ครุภัณฑ์คอมพิวเตอร์ หรืออิเล็กทรอนิกส์ ค่าจัดซื้อเครื่องคอมพิวเตอร์สำหรับประมวลผล  และค่าจัดซื้อเครื่องสำรองไฟฟ้า ขอให้ท่านได้พิจารณาเอกสารประกอบงบประมาณรายจ่ายในงบลงทุนที่ทำให้ลักษณะ ปริมาณ คุณภาพเปลี่ยนหรือเปลี่ยนแปลงที่ก่อสร้างให้เป็นอำนาจอนุมัติของสภา ท่านสมาชิกมีข้อสงสัยที่จะซักถามหรือไม่หากไม่มีผมจะขอมติแผนงานบริหารงานทั่วไป งานบริหารทั่วไป งบลงทุน ค่าครุภัณฑ์ ครุภัณฑ์คอมพิวเตอร์ หรืออิเล็กทรอนิกส์ ค่าจัดซื้อเครื่องคอมพิวเตอร์สำหรับประมวลผล  และค่าจัดซื้อเครื่องสำรองไฟฟ้า ผู้ใดอนุมัติแก้ไขเปลี่ยนแปลงคำชี้แจงงบประมาณรายจ่ายประจำปีงบประมาณ พ.ศ.2567 โปรดยกมือขึ้นครับ

4.3.พิจารณาโอนตั้งจ่ายรายการใหม่
 ขอเชิญฝ่ายผู้บริหารได้ชี้แจงรายละเอียดเกี่ยวกับการโอนตั้งจ่ายรายการใหม่  เชิญครับ

	4.3. พิจารณาโอนตั้งจ่ายรายการใหม่
แผนงานบริหารงานทั่วไป งานบริหารงานคลัง  งบลงทุน ค่าครุภัณฑ์ยานพาหนะและขนส่ง ประเภทรถจักรยานยนต์ ค่าจัดซื้อรถจักรยานยนต์  จำนวน 1 คัน

 ครับท่านสมาชิกผู้ทรงเกียรติ เดี่ยวท่านนายกจะได้ชี้แจงในข้อนี้  เชิญครับ


	นายสุมล  ชัยณรงค์
นายก อบต. กะหรอ
นายสุมล  ชัยณรงค์
นายก อบต. กะหรอ

	เรียนท่านประธานสภาที่เคารพ  สมาชิกผู้ทรงเกียรติ และคณะผู้บริหาร
กระผมนายสุมล ชัยณรงค์  นายก อบต.กะหรอ สำหรับรายละเอียดของการ
โอนตั้งจ่ายรายการใหม่รายละเอียดก็จะเป็นไปตามบันทึกข้อความกองคลัง ซึ่ง
มีรายละเอียดดังนี้ 

๑. เรื่องเดิม
1.1 ตามที่องค์การบริหารส่วนตำบลกะหรอ ได้รับการอนุมัติให้ใช้ข้อบัญญัติงบประมาณรายจ่ายประจำปี พ.ศ.2567 และได้ประกาศใช้ไปแล้ว 
1.2 แผนงานบริหารงานทั่วไป งานบริหารงานคลัง งบบุคลากร เงินเดือน (ฝ่ายประจำ) เงินเดือนข้าราชการหรือพนักงานส่วนท้องถิ่น หน้า 29/120 ตั้งไว้ 2,129,400 บาท (สองล้านหนึ่งแสนสองหมื่นเก้าพันสี่ร้อยบาทถ้วน) 
- เพื่อจ่ายเป็นเงินเดือน รวมถึงเงินเลื่อนขั้นเงินเดือนประจำปีให้แก่พนักงานส่วนตำบลจำนวน 7 อัตรา จำนวน 12 เดือน (กองคลัง) 
- เป็นไปตามพระราชบัญญัติระเบียบบริหารงานบุคคลส่วนท้องถิ่น พ.ศ.2542
- เป็นไปตามแผนอัตรากำลัง 3 ปี (พ.ศ.2567-2569) ขององค์การบริหารส่วนตำบลกะหรอ

- งบประมาณคงเหลือ 1,747,941 บาท (หนึ่งล้านเจ็ดแสนสี่หมื่นเจ็ดพันเก้าร้อยสี่สิบเอ็ดบาทถ้วน)
๒. ข้อเท็จจริง
2.1 กองคลัง องค์การบริหารส่วนตำบลกะหรอ มีภารกิจและภาระหน้าที่ในด้านงานการเงิน การบัญชี พัสดุ และงานจัดเก็บรายได้ ซึ่งเป็นภารกิจสำคัญขององค์กร โดยเฉพาะอย่างยิ่ง งานจัดเก็บรายได้ ซึ่งมีหน้าที่หลักในการเก็บรายได้มาเพื่อพัฒนาท้องถิ่น การดำเนินการสำรวจป้าย สำรวจที่ดินและสิ่งปลูกสร้าง รวมถึงการเร่งรัดลูกหนี้ค้างชำระภาษีต่างๆ แต่เนื่องจากรถจักรยานยนต์ส่วนกลางของกองคลังมีเพียง 1 คัน ไม่เพียงต่อการปฏิบัติงานของเจ้าหน้าที่ ดังนั้นเพื่อความคล่องตัวและเพื่อเพิ่มประสิทธิภาพและประสิทธิผลในการปฏิบัติราชการ จึงมีความจำเป็นจะต้องจัดซื้อรถจักรยานยนต์อีก 1 คัน แต่รายการดังกล่าวมิได้ตั้งไว้ในข้อบัญญัติงบประมาณรายจ่ายประจำปี พ.ศ.2567 จึงมีความจำเป็นต้องโอนเงินงบประมาณเพื่อตั้งจ่ายรายการใหม่ รายละเอียดดังนี้
โอนลด
- แผนงานบริหารงานทั่วไป งานบริหารงานคลัง งบบุคลากร เงินเดือน (ฝ่ายประจำ) เงินเดือนข้าราชการหรือพนักงานส่วนท้องถิ่น เป็นเงิน 45,700 บาท (สี่หมื่นห้าพันเจ็ดร้อยบาทถ้วน)
โอนตั้งจ่ายรายการใหม่
- แผนงานบริหารงานทั่วไป งานบริหารงานคลัง งบลงทุน ค่าครุภัณฑ์ยานพาหนะและขนส่ง ประเภท รถจักรยานยนต์ ค่าจัดซื้อรถจักรยานยนต์ จำนวน 1 คัน เป็นเงิน 45,700 บาท (สี่หมื่นห้าพันเจ็ดร้อยบาทถ้วน)
- เพื่อเป็นค่าจัดซื้อรถจักรยานยนต์ ขนาด 110 ซีซี แบบเกียร์ธรรมดา จำนวน 1 คัน โดยมีคุณลักษณะเฉพาะสังเขป ดังนี้ 
ขนาดที่กำหนดเป็นขนาดปริมาตรกระบอกสูบขั้นต่ำ 
(1) กรณีขนาดต่ำกว่า ซีซี ที่กำหนดไม่เกิน 5 ซีซี หรือขนาดเกินกว่า ซีซี ที่กำหนดไม่เกิน 5 ซีซี เป็นรถจักรยานยนต์ตามขนาด ซีซี ที่กำหนดไว้
(2) ราคาที่กำหนดไม่รวมอุปกรณ์และค่าจดทะเบียน
(3) การจัดซื้อรถจักรยานยนต์ให้มีคุณสมบัติตามมาตรฐานลิตภัณฑ์อุตสาหกรรม
(รายละเอียดกำหนดในเกณฑ์บัญชีราคามาตรฐานครุภัณฑ์ กองมาตรฐานงบประมาณ 1 สำนักงบประมาณ เดือนธันวาคม 2566 ข้อ 8.8 หน้า 18 และ หน้า 76) 

เป็นไปตามหนังสือสั่งการดังนี้
1) หนังสือกรมส่งเสริมการปกครองท้องถิ่น ที่ มท 0808.2/ว1095 ลงวันที่ 28 พฤษภาคม 2564 เรื่อง รูปแบบและการจำแนกประเภทรายรับ-รายจ่าย งบประมาณรายจ่ายประจำปีขององค์กรปกครองส่วนท้องถิ่น
2) หนังสือกระทรวงมหาดไทย ที่ มท 0808.2/ว9076 ลงวันที่ 17 พฤษภาคม 2566 เรื่อง หลักเกณฑ์การเขียนรายละเอียดคำชี้แจงประกอบงบประมาณรายจ่ายขององค์กรปกครองส่วนท้องถิ่น
3. ข้อกฎหมาย/ระเบียบ
3.1 ระเบียบกระทรวงมหาดไทยว่าด้วยวิธีงบประมาณขององค์กรปกครองส่วนท้องถิ่น พ.ศ.2563 หมวด 4 การโอนและแก้ไขเปลี่ยนแปลงงบประมาณ ข้อ 27 การโอนเงินงบประมาณรายจ่ายในงบลงทุน โดยการโอนเพิ่ม โอนลดที่ทำให้ ลักษณะ ปริมาณ คุณภาพเปลี่ยน หรือโอนไปตั้งจ่ายรายการใหม่ ให้เป็นอำนาจอนุมัติของสภาท้องถิ่น
ซึ่งมีที่มาที่ไปตามเอกสารที่นำมาชี้แจง ขอบคุณครับ ขอบคุณท่านประธานครับ

	ขอบคุณท่านนายก ตามเอกสารที่แนบมารายละเอียด ตลอดจนถึงเอกสารบัญชีราคามาตรฐานครุภัณฑ์มาด้วยในการจัดซื้อรถจักรยานยนต์ จำนวน 1 คัน 45,700 บาท (สี่หมื่นห้าพันเจ็ดร้อยบาทถ้วน) เพราะรถจักรยานยนต์ของกองคลังมีเพียง 1 คัน ไม่เพียงพอต่อการปฏิบัติงานราชการจึงจำเป็นต้องจัดซื้อและเนื่องจากไม่ได้ตั้งไว้ในข้อบัญญัติ ท่านสมาชิกมีข้อสงสัยที่จะซักถามหรือไม่ ผมจะขอมติพิจารณาให้โอนตั้งจ่ายรายการใหม่ แผนงานบริหารงานทั่วไป งานบริหารงานคลัง งบลงทุน ค่าครุภัณฑ์ยานพาหนะและขนส่ง ประเภท รถจักรยานยนต์ ค่าจัดซื้อรถจักรยานยนต์ จำนวน 1 คัน ท่านใดมีมติอนุมัติโปรดยกมือขึ้นครับ

	4.4. พิจารณาให้ความเห็นชอบรับอุทิศที่ดิน  
ครับท่านสมาชิกผู้ทรงเกียรติ ที่ดินที่ได้อุทิศคือนางบุญเขือน ทองอ่อน อยู่หมู่ที่ 1 ในโคร๊ะ (บ้านปลักพลา) เพื่อที่จะก่อสร้างระบบประปา ในพื้นที่ของหมู่ที่ 1 ซึ่งได้รับความเดือดร้อน ลูกเก่าที่ใช้อยู่สังกัด อบจ.นครศรีธรรมราช น้ำเริ่มมีกลิ่น ใช้มาก็ 10 กว่าปี ติดเงื่อนไขการถ่ายโอน ตอนนี้มีปัญหามากเลยครับ กว่าจะได้ที่ดินมาก็เป็นการอุทิศของนางบุญเขือน ทองอ่อน ชาวบ้านเขาฝากขอบคุณมา ซึ่งตามเอกสารที่อยู่ในมือท่านสมาชิก เพื่อใช้ประกอบการตัดสินใจของท่านสมาชิก ซึ่งให้ความมั่นใจกับท่านสมาชิกว่าไม่มีปัญหาใดในการอุทิศที่ดินสร้างประปาในครั้งนี้ ท่านสมาชิกมีข้อซักถามหรือข้อสงสัยบ้างหรือไม่ครับ ถ้าไม่มีผมจะขอมติที่ประชุม ท่านใดเห็นชอบในการรับอุทิศที่ดินดังกล่าว โปรดยกมือขึ้นครับ


	มติที่ประชุม
	เห็นชอบ
7
เสียง
ไม่เห็นชอบ
  -
เสียง
งดออกเสียง
 1
เสียง


	ระเบียบวาระที่ 5
	เรื่องอื่น ๆ

	นายเสรี บุยญเกียรติ
    ประธานสภา อบต. กะหรอ

	5.1 ชี้แจงโครงการซ่อมแซม ปรับปรุงถนนในความรับผิดชอบขององค์การบริหารส่วนตำบลกะหรอ
ครับท่านสมาชิกผู้ทรงเกียรติ  ท่านคณะผู้บริหาร ท่านผู้เข้าร่วมประชุมทุกท่าน ครับ เราอยู่ในวาระที่ 5 เรื่องอื่นๆ 5.1 ชี้แจงโครงการซ่อมแซม ปรับปรุงถนนในความ    รับผิดชอบขององค์การบริหารส่วนตำบลกะหรอ ซึ่งในวาระการประชุมครั้งก่อนที่ผู้บริหารได้ชี้แจงว่ามีอยู่ 2 ส่วน ตั้งแต่งบของอำเภอและงบขององค์การบริหารส่วนตำบลกะหรอเอง  นี่ก็ผ่านพ้นมา 3 เดือน ก็ได้มีการลงพื้นที่ ลงไปซ่อมแซมตามสมควร โอกาสนี้ผมจะให้ทางท่านสมาชิกสภา ที่มีถนนในพื้นที่ความรับผิดชอบของท่านได้พูดได้บอกไปยังฝ่ายบริหารก่อน เรื่องถนน ในหมู่บ้านของท่าน ในโอกาสนี้ขอเชิญท่านสมาชิก เชิญท่านครับ


	นางโสภิตา สินรัตน์
สมาชิกสภาอบต.กะหรอ หมู่ที่ 7
นางโสภิตา สินรัตน์
สมาชิกสภาอบต.กะหรอ หมู่ที่ 7


	เรียนท่านประธานสภาองค์การบริหารส่วนตำบลกะหรอ ท่านนายก เพื่อนสมาชิกสภาองค์การบริหารส่วนตำบลกะหรอ ดิฉัน โสภิตา  สินรัตน์ สมาชิก อบต.หมู่ที่ 7 อยากฝากท่านนายกเรื่องซ่อมแซมถนนของซอยศกย. ถนนหินคลุกไม่ได้ดำเนินการที ได้งบอำเภอไป 2 สาย  ตรงนี้รู้สึกว่าจะลำบากอยู่สักนิด ฝากท่านช่วยดูแลด้วย และก็ไฟส่องทาง สามเดือนที่แล้วเราก็ได้ไป 4 ดวง แต่เมื่อวานนี้ไม่ทราบว่าได้ไปบ้างหรือเปล่า แล้วก็อีกเรื่องหนึ่งโครงการที่ดิฉันได้เขียนไป ขุดลอกอ่างทอง - คลองเกียบไปถึงไหนแล้วค่ะฝากท่านช่วยดูแลด้วย ค่ะ ขอบคุณค่ะ 


	นายเสรี บุยญเกียรติ
    ประธานสภา อบต. กะหรอ

	เอาอย่างนี้ท่านสมาชิกรวบมาเลยครับทั้งถนน ทั้งไฟ ท่านนายกจะได้ชี้แจงแล้วก็ตอบไปเลย ครับขอขอบคุณท่านสมาชิกหมู่ที่ 7 ซอย ศกย.บ้านอ่างทอง ถนนในสังกัดหมู่บ้านของท่านก็ยังไม่มีงบประมาณไปปรับปรุง ยังไม่มีการลงทำแต่อย่างใดไม่ว่างบอำเภอหรืองบองค์การบริหารส่วนตำบลกะหรอ ยังไม่ได้ทำ เรื่องไฟที่แจ้งไป 21 ดวง ซ่อมไปแล้ว 4 ดวง ยังเหลืออีกเยอะ โครงการขุดลอกหนองเกียบท่านได้สอบถามความคืบหน้าว่าโครงการนี้ไปถึงไหนแล้ว ขอขอบคุณครับ


	นางวัชรีวรรณ ช้างนิล
สมาชิกสภาอบต.กะหรอ หมู่ที่ 9


	ขอไฟส่องทางบริเวณซอยบ้านลุงเห้ง หน้าบ้านน้องหนึ่ง

	นายเสรี บุยญเกียรติ
    ประธานสภา อบต. กะหรอ

	เป็นการขอติดตั้งจุดใหม่นะครับซอยบ้านลุงเห้ง

	นายสุจินต์ จุลรัตน์
สมาชิกสภาอบต.กะหรอ หมู่ที่ 5
	เรียนท่านประธานสภา ท่านผู้บริหาร ท่านสมาชิกผู้ทรงเกียรติ กระผม นาย
สุจินต์ จุลรัตน์ สมาชิกหมู่ที่ 5 เรื่องถนนของหมู่ที่ 5 ได้ซ่อมแซม 2 สายแล้ว ผมก็ขอขอบคุณผู้บริหาร ของหมูที่ 5 ยังคงเหลืออยู่อีก 5-6 สาย ชาวบ้านเขาบ่นกันเยอะว่าเมื่อไรสายนี้จะได้ซ่อม จะได้ซ่อมหรือไม่ จะช่วยเหลือช่วงไหนบ้าง เรื่องไฟก็มี 3- 4 จุด สายท่าเปรง สายศาลาประจำหมู่บ้าน - สถานีอนามัย ก็ได้เขียนคำร้องไว้ประมาณ 4-5 เดือนแล้ว แล้วก็มีคลองที่มันเปลี่ยนแปลงไปจากรูปเดิมที่ชาวบ้านเขามาขอผู้บริหารไว้แล้ว อันนี้เขาซักถามมาอีก 2 – 3 ครั้งแล้ว เขาจะทำการเกษตร จะสามารถช่วยได้หรือไม่จะขอจากหน่วยงานอื่นหรือหน่วยงานเอง แค่นี้ครับ


	นายเสรี บุยญเกียรติ
    ประธานสภา อบต. กะหรอ

	เดี่ยวจะให้ท่านนายกได้ตอบข้อซักถามของสมาชิกก่อนเพื่อไม่ให้เกิดความสับสนจากคำถามของสมาชิกหมู่ที 7 คุณโสภิตา สินรัตน์ คุณวัชรีวรรณ คุณสุจินต์ ของคุณโสภิตา  สินรัตน์ เกี่ยวกับถนนที่ยังไม่ได้ซ่อมแซมปรับปรุง  โครงการขุดลอกหนองเกียบ ไฟส่องทางที่เหลือ แจ้งไป 21 ดวง ดำเนินการแล้ว  4 ดวง ของหมู่ที่ 7 ก็ประมาณนั้น ครับท่านนายก  ท่านวัชรีวรรณ ช้างนิล ไฟส่องทางซอยบ้านลุงเห้ง ขอติดใหม่ 1 จุด ทางท่านสุจินต์ จุลรัตน์   ถนนได้ซ่อมไปแล้ว  2 สาย แต่ยังมีชาวบ้านเขาฝากถามว่าจะมีงบประมาณอีกไม่ ในส่วนของการซ่อมแซมปรับปรุงถนน และไฟ 3-4 จุด ที่ยังไม่ได้ทำ และการขุดลอกคลองเพื่อใช้น้ำในการเกษตร  โอกาสนี้ขอเชิญท่านนายกได้ชี้แจงทำความเข้าใจกับท่านสมาชิกทั้งสามหมู่บ้าน ขอเชิญครับ


	นายสุมล ชัยณรงค์
นายก อบต. กะหรอ
นายสุมล ชัยณรงค์
นายก อบต. กะหรอ
	กราบเรียน ประธานสภาฯ สมาชิกสภาผู้ทรงเกียรติ กระผมนายสุมล  ชัยณรงค์ นายกองค์การบริหารส่วนตำบลกะหรอ ขอชี้แจงข้อซักถามของท่านสมาชิกพื้นที่ในการซ่อมแซมถนนก็ดี  การซ่อมไฟฟ้าส่องทางก็ดี  เนื่องจากองค์การบริหารส่วนตำบลกะหรอได้รับข้อร้องทุกข์ ข้อร้องเรียนของหลายหมู่บ้านในเรื่องของอุทกภัย หลังจากอุทกภัยแล้วองค์การบริหารส่วนตำบลกะหรอได้มีงบประมาณส่วนหนึ่งเพื่อแก้ปัญหาเฉพาะหน้าให้ประชาชนในเขตองค์การบริหารส่วนตำบลกะหรอที่เขาเรียกว่างบฉุกเฉินซึ่งมีอยู่ไม่มาก เราจึงแก้ไขปัญหาให้กับพี่น้องประชาชนไปบางส่วน พอเราได้สำรวจแล้วได้แก้ไขปัญหาให้พี่น้องประชาชนในตำบลกะหรอ ส่วนที่เหลือองค์การบริหารส่วนตำบลกะหรอมิได้นิ่งนอนใจ ได้รวบรวมสำรวจถนนทุกสายในเขต อบต. เพื่อส่งไปให้อำเภอจัดการภัยพิบัติและจังหวัดได้ประกาศภัยพิบัติในเขตอำเภอนบพิตำ  รอจังหวัดอนุมัติซึ่งในขณะนี้จังหวัดอนุมัติเรียบร้อยแล้วรออำเภอดำเนินการซึ่งในเขตองค์การบริหารส่วนตำบลกะหรอ มีทั้งหมด 18 โครงการ โครงการที่อำเภอนบพิตำ ได้ดำเนินการไปก่อนหน้านี้แล้วมี 7 โครงการ ในเรื่องของการแก้ไขปัญหาความเดือดร้อนของประชาชนจากภัยพิบัติ ดังนั้นเราก็ไม่ได้นิ่งนอนใจในการติดตามทวงถาม เพราะจังหวัดได้อนุมัติงบประมาณมาเป็นที่เรียบร้อยแล้ว ไม่ว่าจะเป็นตำบลนาเหรงก็ดี ตำบลนบพิตำก็ดี ตำบลกรุงชิงก็ดี เพราะอำเภอนบพิตำได้ประกาศเป็นภัยพิบัติเรียบร้อยแล้ว  ซึ่งทางทุกสายถนนทุกเส้นที่ท่านสมาชิกสอบถามมาผมยืนยันในเรื่องของการทำภาระหน้าที่ว่าได้ดำเนินการแล้วเสร็จแน่นอน บอกพี่น้องว่าใจเย็นๆในการรองบประมาณที่ทางอำเภอจะดำเนินการในการจัดซื้อจัดจ้าง เพื่อแก้ไขปัญหาดังกล่าวที่ท่านสมาชิกขอมาทุกเส้นสายทุกเส้นทางในตำบลกะหรอ ผมได้ให้ช่างสำรวจทุกเส้นทาง ที่ชาวบ้านร้องขอมาเราก็มาหาวิธีการในการช่วยเหลือประชาชนให้ได้ ในเรื่องของการร่วมมือร่วมใจช่วยเหลือประชาชน ดังนั้นแล้ว ของหมู่ที่ 7 ท่านโสภิตา  สินรัตน์ เรื่องซ่อมถนน และอีกอย่างนะครับเรื่องไฟส่องทางที่ล้าช้านะครับ ไม่ใช่ผมมาแก้ตัว 1  ในเรื่องของวัสดุต่างๆ บางตัวมันก็ตกรุ่นไปแล้วในเรื่องของสตาร์ทเตอร์ก็ดี หลอดไฟก็ดี  มันต้องรอในเรื่องของการสั่งซื้อ จากกรุงเทพ และเราหาวิธีการในการสืบ ในการค้นหาว่ามีผู้รับเหมาคนไหนบ้างที่สามารถซื้อวัสดุรูปแบบนี้ได้ นั้นจึงล่าช้าอีกส่วนหนึ่ง และอีกส่วนหนึ่ง เมื่อฝนเริ่มแล้ง เราขาดบุคลากรที่มาดูแลเรื่องประปา เราจำเป็นต้องใช้ลูกจ้างเรื่องไฟฟ้าไปแก้ปัญหาเรื่องประปา พอเริ่มแล้งแล้วมีการลักขโมยน้ำกันเยอะแยะไปหมด  ครับแล้วปัญหาต้อนนั้นที่เกิดขึ้นพร้อมๆกัน 4-5 หมู่บ้านนะครับเรื่องประปา  ดังนั้นแล้วผมมีคำสั่งให้รองสมพงค์ ซึ่งดูแลกองช่างมีคำสั่งว่าให้พนักงานไฟฟ้า ลูกจ้างไฟฟ้าไประดมกำลังเพื่อค้นหารอยรั้ว รอยร้าวของท่อเมนประปา เพื่อแก้ไขปัญหาให้ชาวบ้าน เพื่อแก้ไขปัญหาให้ทันกับที่ชาวบ้านต้องการน้ำเพื่อไว้ใช้ในการอุปโภค บริโภค แต่ละครัวเรือน ในเรื่องของปัญหาเรื่องไฟส่องทาง เราก็จัดทำเท่าที่จำเป็นบางทีขาดสักดวงสองดวง 4-5 ดวงข้างหน้าอาจติด ก็คงไม่เกิดอันตรายอะไรมากมาย ต้องแก้ไขปัญหาน้ำดื่ม น้ำใช้ในครัวเรือนก่อน น้ำดื่มน้ำใช้ในครัวเรือนก็ยังไม่มี  ต้องขออภัยท่านสมาชิกนะครับในการดำเนินการที่ล่าช้าเรื่องไฟส่องทาง นี่ก็ฝนแล้งแล้วผมพยายามสั่งการให้ลูกจ้างไฟฟ้า นายช่างไฟฟ้าให้รีบดำเนินการให้แล้วเสร็จทันท่วงที ครับอีกอย่างหนึ่งปัญหาของไฟฟ้าส่องทางที่ล่าช้าที่ซ่อมไม่ได้ เพราะฝนตก มันเกิดอันตรายนะครับ ในเรื่องของการขึ้นเสาไฟฟ้า ปีนเสาไฟฟ้า ใช้บันไดไม้ไผ่ เวลาเปียกชื้นอันตรายมาก และผมสั่งการนายช่างไฟฟ้า เวลาฝนตกถ้าเปียกชื้นเว้นไว้ก่อนเลยไม่ต้องไปซ่อม เพราะมันอันตรายมาก เพราะมันอันตรายถึงชีวิต นั่นคือในเรื่องของปัญหาที่ล่าช้า  อีกอย่างของท่านโสภิตา ในเรื่องของการขุดลอกหนองเกียบ ปีที่แล้วท่านเขียนคำร้องขอเครื่องจักรกลเพื่อขุดลอกอ่างทอง ผมก็ได้ทำหนังสือไปยังองค์การบริหารส่วนจังหวัดนครศรีธรรมราชเพื่อขอรถแมคโฮปูมยาวเพื่อการขุดลอก ในเรื่องของการดำเนินการ เดี่ยวผมค่อยติดตามในเรื่องของการขอเครื่องจักรกลเพื่อมาแก้ไขปัญหาของอ่างทองก็ดี หนองเกียบก็ดี  แล้วก็ การขอเครื่องจักรเพื่อใช้ไปแก้ไขปัญหาเรื่องน้ำของหมู่ที่ 5 ของท่านสุจินต์เดี่ยวผมค่อยตอบ ขอตอบของท่านโสภิตา ไปก่อน ลำดับต่อไปของหมู่ที่ 9 ของคุณวัชรีวรรณ ช้างนิล เรื่องขอไฟส่องทาง ผมต้องขอพูดคุยกับเจ้าหน้าที่ไฟฟ้าก่อนนะว่าพอมีงบประมาณที่ตั้งไว้สำหรับเพิ่มจุดใหม่บ้างหรือไม่ หลายพื้นที่ หลายหน้าบ้านที่สอบถามกันมา เช่นตัวอย่างสอบถามผมมาก็มี เวลาไปงานประเพณีในพื้นที่ ก็พยายามรวบรวมข้อมูลเพื่อนำมาพูดคุยกับเจ้าหน้าที่ในเรื่องของไฟส่องทาง และก็ขอตอบท่านสุจินต์ จุลรัตน์ นะครับ หมู่ที่ 5 ได้ดำเนินการถนนไปบางส่วนแล้วนะครับ แล้วก็รองบอำเภออีก 18 โครงการทั้งตำบล สำหรับรายละเอียดผมคิดว่ากองช่างสำรวจคงจะไม่ตกหล่นสักโครงการ และรออำเภอนบพิตำดำเนินการในการจัดซื้อจัดจ้างเพื่อทำถนนต่อไป และปัญหาน้ำของคลองท่าพุดที่มีปัญหาอยู่ทุกปี ของท่านสุจินต์ ปีที่แล้วชาวบ้านก็ได้รวบรวมในการระดมทุนในการใช้ถุงบิกแพคและก็ไม่อยู่และผมได้ขอเครื่องจักกลมาขุดลอกได้ไปรอบหนึ่งแต่พอฝนมาก็พาทรายมาปิดปากท่ออีก และวันนั้นได้มีการพูดคุยกับชาวบ้านและได้ขอเครื่องจักรกลเพื่อแก้ไขปัญหาให้กับพี่น้องประชาชนหมู่ที่ 5 ในเขตพื้นที่รับผิดชอบของท่านสุจินต์  จุลรัตน์ เป็นที่เรียบร้อยแล้วนะครับ ขอบคุณครับ ท่านประธานครับ


	นายเสรี บุยญเกียรติ
    ประธานสภา อบต. กะหรอ
	ขอบคุณท่านนายก นะครับ ได้ตอบข้อซักถามของท่านสมาชิก โสภิตา สินรัตน์ ท่านวัชรีวรรณ ช้างนิล ท่านสุจินต์  จุลรัตน์ และก็ครอบคลุมไปถึงงบประมาณภัยพิบัติในช่วงนั้น ซึ่งมีอยู่สองงบประมาณ ซึ่งท่านได้ส่งไปเรียบร้อยแล้ว และมีการอนุมัติงบประมาณมาเรียบร้อยแล้ว ก็ต้องรอหน่อย ของหมู่ที่ 1 ผมขอเพิ่มเติมหน่อยได้มา 2 สาย สายปลักหีบ - ในโคร๊ะ  1 สาย และ สายซอย นมหนู เป็นงบของ อบต. 2  สาย สายสุรินทร์ สารวัตรกำนัน เป้นผู้ประสานงานและในวันนั้นที่ลงพื้นที่ไม่ได้แจ้งผมก็เลยไม่ทราบ ในสายนี้ซึ่งทางอำเภอลง ก็ที่ได้ไปดูแลก็ 2 สาย ก็ต้องขอบคุณท่าน งบประมาณที่ยังไม่มาก็ยังรออยู่ชาวบ้านก็ฝากถามมา ครับตอบคำถามไปแล้ว 3 ท่าน ท่านสมาชิกจะฝากหรือซักถามอะไรเกี่ยวกับถนนและไฟส่องทางรวมไปเลย ใครจะซักถามเพิ่มเติมขอเชิญท่านได้ครับ เชิญครับ
ของหมู่ที่ 1 นะครับ ผมเสรี บุญยเกียรติ ขอใช้สิทธิ์สมาชิกหมู่ที่ 1 เรื่อง ไฟส่องทางเขียนไป 3 คำร้อง ยังค้างอยู่ 1 คำร้อง 3 เดือนที่แล้ว เดือนธันวาคม ดับเพิ่มอีก 2 จุด ที่เขียนคำร้องไว้ดับ 3 จุดบ้านปลักพลา 3 จุด  ในโคร๊ะ 2 จุด รวมเป็น 5 จุด ที่ยังค้างอยู่ ก็ขอฝากในส่วนนี้ด้วย  และก็มีอีกเรื่องหนึ่งในฐานะสมาชิกของหมู่ที่ 1 ก็คือถนนสายลาดยางซึ่งเป็นถนนที่ไม่ได้สังกัดองค์การบริหารส่วนตำบลกะหรอ ในความรับผิดชอบแต่อยู่ในพื้นที่ ชาวบ้านก็ต้องใช้นะครับไม่ว่าถนนสังกัดส่วนไหน แต่เมื่อใช้ไปนานก็จะเกิดชำรุดเป็นหลุมบ่อขนาดใหญ่ ซึ่งปรากฎว่าเกิดอุบัติเหตุหลายครั้งแล้ว สายทุ่งใน กับสายนาป่า หลุมลึกมาก ก่อนปีใหม่ก็มาซ่อมอยู่แต่ช่วงนี้ ก็เกิดหลุมลึกมากสายทุ่งในบริเวณปั๊มน้ำมันโกเคล หลุมลึกมาก ถนนช่วงนี้มีประชาชนใช้สัญจรกันเยอะมากเกิดอุบัติเหตุบ่อยครั้ง ผมจึงฝากกองช่างให้ช่วยทำหนังสือไปยังต้นสังกัดแต่หนังสือก็ยังไม่เสร็จซึ่งผมได้ฝากไปนานแล้ว เพื่อจะได้นำไปให้ท่านสมาชิกสภาจังหวัดได้เป็นผู้ประสานงานซึ่งเป็นหน้าที่ของเขา ผมขอฝากท่านนายกด้วยสำหรับเรื่องไฟส่องทางและถนนลาดยางที่ไม่ได้อยู่ในความรับผิดชอบแต่ก็อยู่ในพื้นที่ของท่านก็ต้องขอฝากท่านด้วยครับ ขอบคุณครับ

นายสุมล ชัยณรงค์

	กราบเรียนท่านประธานสภาที่เคารพ ท่านสมาชิกสภาผู้ทรงเกียรติ กระผม นายสุมล ชัยณรงค์ นายกองค์การบริหารส่วนตำบลกะหรอ ในเรื่องของข้อซักถามของสมาชิกหมู่ที่ 1 เรื่องไฟส่องทางตามคำร้อง และเพิ่มเติม 2 จุด การดำเนินการก็คงจะไม่ช้าแล้วนะครับเพราะว่าฝนเริ่มแล้งและวัสดุในการแก้ไขก็พร้อมแล้ว และเรื่องประปาก็ดำเนินการแก้ไขปัญหาไปพอได้ใช้น้ำแล้ว การดำเนินการก็คงจะดีขึ้นแล้วเพราะนายช่างไฟฟ้า ลูกจ้างไฟฟ้า เขาก็ได้ออกสำรวจพื้นที่แก้ไขปัญหา เขาก็เร่งรีบแก้ปัญหา ช่วงนี้ก็ออกพื้นที่ทุกวัน ถ้าประปามีปัญหาต้องใช้ท่อ พีวีซี ก็จำเป็นจะต้องใช้รถของกองช่างมาช่วยบรรทุกท่อพีวีซีไป ฝ่ายการไฟฟ้าต้องใช้บันไดก็งดไปก่อนอีก มันต้องบริหารจัดการรถของกองช่าง เพราะมันมีอยู่คันเดียว และเราก็จำเป็นทั้งประปา ไฟฟ้า เราก็ต้องบริหารจัดการ ช่วงนี้ฝนหยุดตกแล้ว ไม่นานก็น่าจะแก้ไขปัญหาให้แล้วเสร็จ แล้วอีกเรื่องหนึ่งเรื่องถนนสายทุ่งใน สายชุมโลง เดี่ยวผมให้นายช่างได้ทำรายละเอียดเป็นหนังสือส่งไปยังหน่วยงานที่รับผิดชอบโดยตรง เพื่อที่ ให้เข้ามาแก้ไขปรับปรุงถนนดังกล่าว ก็ตามที่ท่านสมาชิกได้ร้องเรียน ปรึกษาในที่ประชุมสภาแห่งนี้ในวันนี้  อีกอย่างหนึ่งขอฝากในพื้นที่ที่มีโครงการที่มีงบประมาณ ที่เกินศักยภาพขององค์การบริหารส่วนตำบลกะหรอ เข้าในพื้นที่ให้สมาชิกได้เข้าไปดูแลความเรียบร้อย ให้ท่านสมาชิกเข้าไปดูแลในเรื่องของการดำเนินการของหน่วยงานที่เราของบประมาณของหน่วยงานนั้นๆแล้ว และเขาก็อุดหนุนงบประมาณเข้ามาแก้ไขในเรื่องของการก่อสร้างในพื้นที่ ในเขตพื้นที่ของหมู่บ้านของเรา เพื่ออำนวยความสะดวกและดูแลให้ตรงกับ สเป็ค หรือ ทีโออาร์  หรือว่าตรงไหนที่ไม่เรียบร้อย ต้องพยายามค่อยบอกเขาในเมื่อเครื่องจักรของผู้รับเหมายังอยู่พร้อม ถ้าเครื่องจักรเขาเคลื่อนย้ายแล้ว เราจะมาบอกที่หลังเขาก็หนักใจในการแก้ปัญหา ไม่ว่าจะเป็นรถเกรดก็ดี รถเกรดไปเกรดคูถนนแล้วเราพึ่งไปเห็นตอนหลังแล้วเรามาบอกตอนหลัง ซึ่งเขาย้ายรถเกรด ย้ายรถแมคโฮออกแล้ว เราไปบอกตอนหลังให้ผู้บริหารฟัง แล้วเราก็ไม่รู้จะแก้ไขรูปแบบนั้นให้สมาชิกอย่างไร เพราะเขาย้ายเครื่องจักรออกไปแล้ว ฝากไปถึงตรงนั้นในเรื่องของการก่อสร้าง ตอนนี้ในเรื่องของการแก้ไขปัญหาของหมู่ที่ 3 สายด่านกลาง ก็ขอฝากสมาชิกผู้ทรงเกียรติ ของเขตพื้นที่ หมู่ที่ 3 แล้วก็องค์การบริหารส่วนจังหวัดนครศรีธรรมราชได้ดำเนินการถนนแอสฟัลด์ติก บางช่วง ช่วงที่ 2 จากวัดอู่ทองไปบ้านนายสมมุ่ง ช่วงหนึ่งที่เราได้ในเรื่องงบประมาณที่เกินศักยภาพขององค์การบริหารส่วนจังหวัดนครศรีธรรรมราช และอีกอย่างหนึ่งที่เป็นข่าวดีในเรื่องของงบอุดหนุนเฉพาะกิจขององค์การบริหารส่วนตำบลกะหรอ ที่เราได้รับงบประมาณที่เกินศักยภาพของกรมส่งเสริมการปกครองส่วนท้องถิ่น ซึ่งผมได้กำชับให้กองช่างทำรายละเอียดโครงการเสนอไปยังกรมส่งเสริมการปกครองท้องถิ่น เพื่อของบประมาณที่เกินศักยภาพขององค์การบริหารส่วนตำบลกะหรอ นะครับ  มีแบบตอบรับมาแล้วนะครับโครงการปรับปรุงผิวจราจร  ถนนเลขที่ นศ.ถ 45 – 022 สายนาโพธิ์ - ลานวัว  หมู่ที่ 4 กับหมู่ที่ 3  การปรับปรุงผิวจราจรคอนกรีตเสริมเหล็กเป็นผิวแอสฟัลด์ติกคอนกรีต ขนาด 4 เมตร ยาว 1,984 เมตร ทับผิวคอนกรีตเดิมหน้า 5 เซนติเมตร พื้นที่ไม่น้อยกว่า 7,936 ตารางเมตร องค์การบริหารส่วนตำบลกะหรอ อำเภอนบพิตำ  งบประมาณ 3,472,000 บาท ในเรื่องของงบประมาณรายจ่ายของปีงบประมาณ 2567 อีกสายหนึ่งที่นศ.ถ45-046 สายบ้านนายชัยรัตน์ หมู่ที่ 3 บ้านท่าหว้า กว้าง 4 เมตร ยาว 915 เมตร หนา 15 เซนติเมตร พื้นที่ คสล.ไม่น้อยกว่า 3,660 ตารางเมตร ไหล่ทางข้างละ 0.5 เมตร องค์การบริหารส่วนตำบลกะหรอ อำเภอนบพิตำ งบประมาณ 2,450,0000 บาทถ้วน ในปีงบประมาณ 2567  อีกเยอะแยะที่จัดสรรงบประมาณให้กับองค์กรปกครองส่วนท้องถิ่น ไม่ว่าจะเป็นองค์การบริหารส่วนจังหวัดนครศรีธรรมราชก็ดี ไม่ว่าจะเป็นตำบลปริก ตำบลคลองยูง หลายตำบลที่ได้งบประมาณ องค์การบริหารส่วนตำบลก็ต้องไขว่คว้าวิ่งเต้นหางบประมาณเพื่อมาดูแลท้องถิ่นของตนเองกันทั้งนั้นครับ แล้วเราก็ต้องพยายามในการหางบอุดหนุนเฉพาะกิจ งบเกินศักยภาพที่ทางโครงสร้างพื้นฐานขององค์การบริหารส่วนตำบลกะหรอ ของเราและของทุกๆหมู่บ้านในเขตพื้นที่รับผิดชอบขององค์การบริหารส่วนตำบลกะหรอ  ท่านสมาชิกผู้ทรงเกียรติเพื่อให้ได้มาตรฐาน กระผมในฐานะนายกองค์การบริหารส่วนตำบลกะหรอ ก็ไม่นิ่งนอนใจในเรื่องของการหางบประมาณที่เกินศักยภาพ ไม่ว่าจะเป็นองค์การบริหารส่วนจังหวัดก็ดี กรมส่งเสริมการปกครองส่วนท้องถิ่นก็ดี เรื่องของหน่วยงานต่างๆ การโยธาและผังเมือง กรมพัฒนาสังคมและความมั่นคงของมนุษย์  ในเรื่องของงบประมาณที่มาดูแลในเขตความรับผิดชอบขององค์การบริหารส่วนตำบลนั้นๆก็ต้องขอขอบคุณท่านสมาชิกผู้ทรงเกียรติสำหรับวาระนี้ สำหรับการตั้งกระทู้ถามเพื่อให้ชี้แจงการซ่อมแซมถนนในเขตรับผิดชอบขององค์การบริหารส่วนตำบล
กะหรอ และ เรื่องความคืบหน้าของไฟฟ้าส่องทาง  กระผมในนามขององค์การบริหารส่วนตำบลกะหรอ ต้องขอขอบคุณท่าน สมาชิกผู้ทรงเกียรติและท่านประธานสภาองค์การบริหารส่วนตำบลกะหรอ  ที่ได้ให้
โอกาส ชี้แจงและตอบข้อซักถามในประเด็นอื่นๆ  ผมนายกองค์การบริหารส่วนตำบลกะหรอ ต้องขอขอบพระคุณครับ ท่านประธานครับ


	นายเสรี บุยญเกียรติ
    ประธานสภา อบต. กะหรอ
	ขอบคุณท่านนายก  ชัดเจนครับ ได้ครอบคลุมไปทั้งเรื่องของถนน ทั้งเรื่อง
ของไฟส่องทาง และความเคลื่อนไหวของงบที่เกินศักยภาพ ซึ่ง สองสามปีมานี้ก็ได้มาเรื่อย ๆ ก็ขอแสดงความยินดีกับทั้งสองหมู่บ้านด้วย กับงบอุดหนุน ไม่ว่าจะเป็นหมู่ที่ 4 หรือหมู่ที่ 3  ก็ขอแสดงความยินดีกับท่านด้วย ก็ขอขอบคุณท่านนายกที่ได้ช่วยไปแสวงหา งบประมาณมันจะไม่มาครับ ถ้าเราไม่ไปขอไม่ไปติดตาม  องค์การบริหารส่วนตำบลมันมีเยอะ เทศบาลก็มีเยอะนะครับ ไม่ใช้เรื่องง่าย ๆ ที่จะได้มา ในการนี้ก็ขอบคุณคณะผู้บริหารทุกท่านและก็ขอฝากทางหมู่บ้านที่ยังไม่ได้มีงบที่เกินศักยภาพ งบอุดหนุน ก็ขอฝากทางคณะผู้บริหารช่วยสรรหางบมาเผื่อหมู่บ้านที่ไม่ได้ด้วย ก่อนที่จะปิดประชุมในวันนี้ ท่านสมาชิกท่านใด มีข้อซักถาม หรือข้อความที่จะฝากไปยังผู้บริหาร มีอะไรเพิ่มเติมเชิญท่านได้ครับ หากไม่มี ผมขอปิดการประชุม ขอบคุณทุกท่านครับ



ปิดการประชุม
เวลา   16. 45  น.








(นางวรรณา คงแคล้วภัย)


          เลขานุการสภาองค์การบริหารส่วนตำบลกะหรอ




ผู้จดรายงานการประชุม 
คณะกรรมการตรวจสอบรายงานการประชุมได้ตรวจรายงานการประชุมแล้วเมื่อวันที่...........................
............................................



..................................................
   (นายเอนก  จันทรชิต)



     (นางสมศรี  แซ่ลิ่ม)
คณะกรรมการตรวจรายงานการประชุม
                    คณะกรรมการตรวจรายงานการประชุม
..............................................

     (นางสุชาดา  ทองคงแก้ว)
ประธานคณะกรรมการตรวจรายงานการประชุม
สภาองค์การบริหารส่วนตำบลกะหรอ  ได้รับรองรายงานการะชุมดังกล่าวแล้ว ในการประชุม สมัย.........................
สมัยที่...........ประจำปี พ.ศ. ................ เมื่อวันที่ ...............เดือน........................พ.ศ. ...............






.........................................






  นายเสรี  บุญยเกียรติ)





ประธานสภาองค์การบริหารส่วนตำบลกะหรอ
	


เรียนท่านประธานสภา ท่านผู้บริหาร ท่านสมาชิกผู้ทรงเกียรติ กระผม นายสุจินต์ จุลรัตน์ สมาชิกหมู่ที่ 5 เรื่องถนนของหมู่ที่ 5 ได้ซ่อมแซม 2 สายแล้ว ผมก็ขอขอบคุณผู้บริหาร ของหมูที่ 5 ยังคงเหลืออยู่อีก 5-6 สาย ชาวบ้านเขาบ่นกันเยอะว่าเมื่อไรสายนี้จะได้ซ่อม จะได้ซ่อมหรือไม่ จะช่วยเหลือช่วงไหนบ้าง เรื่องไฟก็มี 3- 4 จุด สายท่าเปรง สายศาลาประจำหมู่บ้าน - สถานีอนามัย ก็ได้เขียนคำร้องไว้ประมาณ 4-5 เดือนแล้ว แล้วก็มีคลองที่มันเปลี่ยนแปลงไปจากรูปเดิมที่ชาวบ้านเขามาขอผู้บริหารไว้แล้ว อันนี้เขาซักถามมาอีก 2 – 3 ครั้งแล้ว เขาจะทำการเกษตร จะสามารถช่วยได้หรือไม่จะขอจากหน่วยงานอื่นหรือหน่วยงานเอง แค่นี้ครับ
 คณะผู้บริหาร  

นายสานนท์   หีดเสน
ครับขอขอบคุณท่านรองภานุ  อู่ทองคำ  รองนายก อบต.กะหรอ สำหรับ
(ประธานสภาฯ)               รายละเอียดการพิจารณาอนุมัติแก้ไขคำชี้แจงงบประมาณรายจ่ายประจำปี


งบประมาณ  พ.ศ. 2560   ครับตามละเอียดของแต่ละรายการนะครับเพื่อ
ให้สภาพิจารณาอนุมัติในวันนี้ สมาชิกท่านใด สงสัยรายละเอียดสามารถสอบถามได้นะครับ  เชิญครับ  สำหรับค่าจัดซื้อเทปวัดระยะ จำนวน  1  ชุด เปลี่ยนประเภทรายจ่ายจากครุภัณฑ์สำนักงานเป็นครุภัณฑ์สำรวจ  ส่วนค่าจัดซื้อเครื่องสำรองไฟ ขนาด 1 KVA   ให้แก้ไขโดยการเพิ่มคำว่า “ขนาด1”    สมาชิกท่านใดสงสัยสามารถสอบถามได้นะครับ  ตามรายละเอียดที่ท่านรองได้ชี้แจงไปแล้วข้างต้น  สำหรับค่าจัดซื้อพัดลมแบบโคจรติดเพดาน ขนาด 16 นิ้ว  จำนวน  12  ตัว  งบประมาณ  24,000  จำนวน  15  ตัว  ซึ่งต้องใช้งบประมาณ  49,000   บาท  ซึ่งจะต้องมีการโอนเพิ่มมา   เนื่องจากงบประมาณที่ตั้งไว้ไม่เพียงพอ   เพื่อเพิ่มให้กับโครงการค่าจัดซื้อพัดลม  ติดฝาผนังพร้อมติดตั้ง  ขนาด  18  นิ้ว  จำนวน  15  ตัว  ซึ่งขาดงบประมาณอยู่  25,000  บาท   สำหรับโครงการปรับปรุงภูมิทัศน์ศูนย์พัฒนาเด็กเล็ก  สมาชิกทุกท่านดูจากเอกสารมีการเปลี่ยนแปลง ความหนาเฉลี่ย 0.07 เมตร  แก้ไขใหม่เป็นความหนาเฉลี่ย 0.05  เมตร  งบประมาณจำนวน  27,700  บาท ส่วนรายละเอียดอื่นๆ เหมือนเดิม นะครับ  

ครับการพิจารณาอนุมัติแก้ไขคำชี้แจงงบประมาณรายจ่ายประจำปีงบประมาณ พ.ศ. 2560  
· ค่าจัดซื้อเทปวัดระยะ
· ค่าจัดซื้อเครื่องสำรองไฟ ขนาด 1KVA

· ค่าจัดซื้อพัดลมแบบโคจรติดเพดาน
· โครงการปรับปรุงภูมิทัศน์ศูนย์พัฒนาเด็กเล็ก
ไม่ทราบว่าสมาชิกท่านใดมีข้อสงสัย  สอบถามได้นะครับ  ถ้าไม่มีผมจะขอมตินะครับ    สมาชิกท่านใดพิจารณาอนุมัติแก้ไขคำชี้แจงงบประมาณรายจ่ายประจำปีงบประมาณ พ.ศ. 2560  ตามรายละเอียดที่ได้รับฟังมาแล้วทั้ง   4  รายการ   โปรดยกมือด้วยครับ
มติที่ประชุม


อนุมัติ

11

เสียง




ไม่อนุมัติ
 -

เสียง




งดออกเสียง
1

เสียง

3.  พิจารณาอนุมัติโอนเงินงบประมาณรายจ่ายประจำปี  พ.ศ. 2560  
เอกสารก็อยู่ในมือของสมาชิกทุกท่านแล้วนะครับ  สักครู่ผมขอให้ฝ่ายบริหารได้ชี้แจงรายละเอียดครับ   เชิญครับ
นายภานุ  อู่ทองคำ   
เรียนท่านประธานสภาที่เคารพ  สมาชิกผู้ทรงเกียรติ  และผู้เข้าร่วมประชุม
(รองนายก อบต.)
ทุกท่าน กระผมนายภานุ  อู่ทองคำ  รองนายก อบต. ครับสำหรับรายละเอียด

   (รายละเอียด)
นายสานนท์   หีดเสน
ครับ ขอบคุณท่านรองภานุ  อู่ทองคำ  สำหรับรายละเอียดการพิจารณาอนุมัติ
(ประธานสภาฯ)               โอนเงินงบประมาณรายจ่ายประจำปี พ.ศ. 2560  โครงการค่าจัดซื้อพัดลม

ติดฝาผนังพร้อมติดตั้งขนาด 18  นิ้ว จำนวน  15  ตัว  งบประมาณอนุมัติ

24,000  บาท  งบประมาณก่อนโอน  24,000  บาท  มีการโอนเพิ่ม

25,000  บาท  งบประมาณหลังโอน  49,000  บาท โอนเพิ่มเนื่องจาก
งบประมาณที่ตั้งไว้ไม่เพียงพอ  ขอให้ท่านสมาชิกทุกท่านดูแผนงานบริหารทั่วไปเกี่ยวกับการศึกษา  งบดำเนินงาน  หมวดรายจ่ายค่าสาธารณูปโภค 
ประเภทรายจ่ายค่าไฟฟ้า  งบประมาณอนุมัติ  200,000  บาท  งบประมาณก่อนโอน  200,000  บาท  มีการโอนลด  25,000  บาท
เพื่อไปซื้อพัดลมติดฝาผนังพร้อมติดตั้งขนาด  18  นิ้ว  จำนวน   15  ตัวจำนวนเงินรวมทั้งสิ้น   49,000  บาท  ส่วนงบประมาณหลังโอนเหลือ 175,000 บาท  สมาชิกท่านใดมีข้อสงสัย  สามารถสอบถามได้นะครับ
ถ้าไม่มี ผมจะขอมตินะครับ  สมาชิกท่านใดพิจารณาอนุมัติโอนเงินงบประมาณรายจ่ายประจำปี  พ.ศ.  2560  ขอโปรดยกมือด้วยครับ
มติที่ประชุม


อนุมัติ

11
เสียง




ไม่อนุมัติ
   -
เสียง




งดออกเสียง
    1
เสียง


ระเบียบวาระที่   4   เรื่องอื่น ๆ
นายมนัสพงค์  สุทธิเดช
     เรียนท่านประธานสภาที่เคารพ   สมาชิกผู้ทรงเกียรติและผู้เข้าร่วม
(นายก  อบต.)
     ประชุมทุกท่าน  ตามหนังสือ ที่นศ  72401/ว 172  เรื่อง  ประชาสัมพันธ์การ จ่ายเงินเบี้ยยังชีพ ผู้สูงอายุ/คนพิการ  ประจำเดือนมีนาคม  2560 ด้วย อบต.กะหรอ  ได้รับความร่วมมือจากห้างสรรพสินค้าในการจำหน่ายสินค้าราคาถูกให้กับพี่น้องประชาชนในพื้นที่ตำบลกะหรอ ในวันที่  8  มีนาคม  2560 ตั้งแต่เวลา 09.00 -12.00  น.  จึงขอ
                          กำหนดจ่ายเบี้ยยังชีพให้กับผู้สูงอายุและคนพิการ ดังนี้

ภาคเช้า  หมู่ที่  1  หมู่ที่ 2 และหมู่ที่  7  ณ  อบต.กะหรอ

ภาคบ่าย  หมู่ที่ 3 – หมู่ที่  6  และหมู่ที่ 8 – หมู่ที่ 9 ณ อบต.       
  ดังนั้น ขอฝากทุกท่านประชาสัมพันธ์ให้ผู้สูงอายุและคนพิการในพื้นที่
     ของท่านได้ทราบด้วยครับ   ขอบคุณครับ
นายสานนท์  หีดเสน
ไม่ทราบคุณสมาชิกทุกท่าน  คณะผู้บริหาร  ท่านกำนัน ท่านผู้ช่วยผู้ใหญ่บ้าน  และทุกท่านที่เข้าร่วมประชุม  ไม่ทราบว่าสมาชิกท่านใดจะสอบถามอะไรอีกบ้างครับ  สำหรับวันนี้ผมขอปิดการประชุมครับ   ขอบคุณครับ
ปิดการประชุม
เวลา   16.  30  น.

               (นางสุชาดา  ทองคงแก้ว)


    (นายสานนท์  หีดเสน)
เลขานุการสภาองค์การบริหารส่วนตำบลกะหรอ     ประธานสภาองค์การบริหารส่วนตำบลกะหรอ
                     ผู้จดรายงานการประชุม


  ผู้รับรองรายงานการประชุม

     (นายเสรี   บุญยเกียรติ)                   (นายสมพงค์  สามารถ ) 
  (นางวรรณพร  ทองมี)      

ประธานคณะกรรมการตรวจ
           คณะกรรมการตรวจ          คณะกรรมการตรวจ
         รายงานการประชุม

            รายงานการประชุม
    รายงานการประชุม

